**УКАЗАНИЯ**

**ЗА ПОДГОТОВКА НА ПРЕДЛОЖЕНИЯ ЗА ДЕМОНСТРАЦИОННИ ПРОЕКТИ, ФИНАНСИРАНИ ОТ СУБСИДИЯТА ЗА ПРИСЪЩАТА НАУЧНОИЗСЛЕДОВАТЕЛСКА ДЕЙНОСТ НА ТУ-ВАРНА – 2021г.**

1. Конкурсът за демонстрационни проекти се организира съгласно Заповед № 136/26.02.2021 год. на Ректора на университета.
2. Конкурсът е насочен към финансиране на проекти за създаване на демонстратори, отразяващи постигнатите в предходни разработки научни и научноприложни резултати и възможностите за тяхното развитие и практическа реализация, с които Университетът може да се представя на изложения от национален и международен мащаб, а така също и да кандидатства за участие в нови програми и изследвания.

Срокът за изпълнение на проектите е едногодишен. Участващите в колективите могат да бъдат от различни катедри и факултети. Максималният размер на субсидията е 8 000 лв. Стимулират се колективите, декларирали възможност за привличане на допълнителни средства от други източници.

1. Изисквания към проекта:
	1. Обосновка на актуалността на предложението за адекватно и престижно представяне на Университета като модерна, съвременна, научна и образователна институция;
	2. Справка за наличната материална база, която може да се използва за реализиране на предложението;
	3. Обосновка на необходимостта от закупуване на нова специализирана апаратура и софтуер;
	4. Реална оценка на възможността за използване на новата апаратура за научна и учебна дейност;
	5. Участие на млади учени в проекта;
	6. Оценка на риска на инвестициите;
	7. Перспективи за усъвършенстване на предлагания демонстрационен продукт и предизвикване на бизнес интереси с цел производство и пазарна реализация.
2. Средствата от субсидията могат да се изразходват за:
	1. Не по-малко от 75% от стойността на проекта за закупуване на материални активи (апаратура, оборудване, компютърна техника) и специализиран софтуер, които се включват директно в схемата на разработвания демонстратор;
	2. Инструменти, материали, консумативи за използване на оборудването- до 5 % от стойността на проекта;
	3. Външни услуги – до 10 % от стойността на проекта.
3. Предложенията за проекти трябва да са разработени според публикуваните на web-сайта на университета указания и бланки, изпратени на електронен адрес nis@tu-varna.bg и предадени в хартиен вариант, заедно с протокол от катедрен съвет в канцеларията на основното звено до 22.03.2021г.
4. Централната конкурсна комисия (ЦКК) определя по двама рецензенти за всеки проект.
5. Предложенията, заедно с двете рецензии, протокола от катедрен съвет и протокола от Съвета на основното звено се представят с доклад на Декана/Директора в ЦКК до 14.04.2021г.
6. Рецензираните проекти се класират от ЦКК и се утвърждават със заповед на Ректора на университета.
7. За всяко класирано от Централната конкурсна комисия предложение за финансиране на проект се предава в СВК (стая 208М) в срок до 26.04.2021г.: 4 екземпляра договор, подписани от ръководителя на основното звено и ръководителя на проекта, и 2 екземпляра със спецификация за доставките и услугите, работна програма и план-сметка.

Формата на бланката на договора е поместена на сайта на Университета.

1. Членовете на колективите, разработващи демонстрационни проекти могат да кандидатстват за частично финансиране на индивидуални участия във форуми и публикуване в научни списания.

Зам. Ректор НД:

/проф. д-р инж. Т. Ганчев/